Το όνομα «Μακεδονία» η Ελλάδα, καλώς ή κακώς, το έχει αποδεχτεί εδώ και πολλά χρόνια, υποστήριξε ο Αλέξης Τσίπρας τη Δευτέρα σε αναφορά του στο ζήτημα της ονομασίας της ΠΓΔΜ, κατά την ομιλία του στην Κοινοβουλευτική Ομάδα του ΣΥΡΙΖΑ.

Αυτό που καλείται μέσα από διαπραγμάτευση να κάνει η κυβέρνηση, δεν είναι να δώσει, αλλά να πάρει πίσω, να πείσει τους γείτονες να πάψουν να χρησιμοποιούν τον όρο «Μακεδονία», χωρίς γεωγραφικό προσδιορισμό, να μην σφετερίζονται σύμβολα και ονόματα, συμπλήρωσε ο πρωθυπουργός.

Ακόμη, σχετικά με το πρόσφατο συλλαλητήριο της Αθήνας για το ζήτημα, επισήμανε:

«Πριν από μια εβδομάδα είχαμε ένα μεγάλο συλλαλητήριο στην Αθήνα. Καποιοι είπαν ότι η κυβέρνηση αγνοεί τους διαδηλωτές. Δεν αγνοούμε κανέναν. Όμως αναρωτιέμαι ποιό ήταν το μήνυμα αυτής της διαδήλωσης».